Den Vest-Sjællandske Avis, 1837-05-19
Udenlandske Efterretninger. Ganske uventet forkyndte Moniteuren den 9de en kongelig Amnestie for politiske Forbrydelser med følgende Actstykker: "Sire! En stor Handling til Beviis paa Mildhed var allerede længe Deres hjertelige Ønske; men forinden maatte dog de beseirede Partier være bragte dertil, kun i Deres Ædelmodighed at skue Kilden til Tilgivelsen for deres begangne Feil. Nu er det Tidspunkt kommet, da Orden er grundfæstet, imedens Deres Regjering for Fremtiden, ligesom forhen kan betjene sig af Lovens Vaaben, der have reddet Frankerige, og fremdeles ville redde det ifald ryggesløse Mennesker atter skulde opspinde nye strafværdige Forsøg. Nationalgarden og Armeen have hilset Deres Fremtræden iblandt dem med Jubel, og den hele Nation deler med dem den glade rørende Stemning, som opfylder Deres Faderhjerte ved den snart forestaaende Forbindelse, der forkynder Vedvarelsen af Deres Dynastie. Deres Majestæt har derfor troet, at det Øieblik var kommet, da De turde give Deres Hjertes indre Tilskyndelse fri Luft. Fra Thronens Høihed fremgaaer Forglemmelse af vore tidligere borgerlige Uenigheder og alle Franskes Enighed. En saadan Handling giver det meest talende Beviis paa Ordens og Lovenes Magt. Deres Regjering forglemmer og tilgiver Alt, efterat den har kjæmpet mere og straffet mindre, end enhver anden. Jfølge Deres Befaling har jeg den Ære, Sire, at forelægge Dem efterfølgende Udkast til en Ordre. Jeg underskriver mig med Ærefrygt som Deres Majestæts allerhengivneste, allerlydigste og allertroeste Undersaat." Barthe, Seglbevarer, Statssecretair og Justitsminister. Den kongelige Ordre lyder saaledes: Art. 1. Alle Jndivider, der i dette Øieblik befinde sig i Statens Fængsler formedelst saadanne Domme, der ere fældede formedelst politiske Forbrydelser, og Forseelser, bliver Amnestie tildeelt. Dog forblive de iblandt dem under Politiets Opsigt, som ere fordømte til Legems= eller infammerende Straffe, saavelsom de, ved hvis Domme der er tilføiet, at de efter Udløbet af deres Straffetid skulde sættes under Politiets Opsyn. Art. 2. Den af Pairs=Kammeret tilkjendte Straf. imod Victor Boireau (Fieschis Medskyldige) og Frants Meunier er forvandlet til 10 Aars Forviisning. Art. 3. Ministrene for det Jndre og for Justitsvæsenet ere, Enhver for sit Vedkommende, paalagte Udførelsen af denne Ordre. Da Amnestien ikke er aldeles almindelig, har Moniteuren senere meddeelt et Circulaire fra Seglbevareren til General-Procuratoren, hvori Forordningen nærmere bliver udviklet og derved forklaret, at Amnestien ikke skal strække sig til dem, der ere fordømte in contumaciam, eller til dem, som ved Flugten have unddraget sig for Straf. Med Hensyn til Forseelser af Pressen, da kan Amnestien heller ikke anvendes paa disse, naar de ere begaaede imod private Personer, men vel, naar et politisk Motiv har lagt til Grund for dem. Men har en Forseelse af denne Art tillige været forviklet med een af en anden Beskaffenhed, saa skulle Øvrighederne afgive deres Erklæring om Anvendelsen af Amnestien paa saadanne Tilfælde. Hvad det i Forordningen indeholdte Politie-Opsyn angaaer, da skulde de frigivne Fanger forud angive deres tilkommende Opholdsteder, og derefter modtage Vandrings- eller Reisepasse. -Men den megen Forlegenhed, som har reist sig af denne Amnesties Fuldbyrdelse eller rettere af sammes Jndskrænkning, har foraarsaget en Cabinets-Forsamling den 11te, hvortil Præsidenterne for begge Kamrene bleve tagne med. J denne Anledning havde Nogle andraget paa, at et Tillæg maatte føies tilden kongelige Ordre, som da skulde bekjendtgjøres ved Formælings-Høitidelighederne. Men omsider var den Beslutning tagen, med Hensyn saavel til de incontumaciam Fordømte, som til de undvegne Forbrydere, at procedere efter Omstændighederne, og at lade dem enkeltviis erholde Tilgivelse, naar de vilde indfinde sig og ansøge om samme. Agenter, siger man, skulle sendes til Engelland, for at afhandle herom med de Undveegne, som nu næsten alle befinde sig der. Ligeledes siges der, at man skal have tilkjendegivet Meunier, at man vil lade ham faae Pengeunderstøttelse, naar han vil tilbringe hine 10 Aars Landsforviisning udenfor Europa, og han skal have bestemt sig for de forenede Stater. – Tallet paa dem, der have erholdt Amnestie, skal beløbe sig til 169.